Uitlanders betoog in KaapstadMetropolisiebeamptes neem ‘n uitlander by die doeanegebou in Kaapstad in hegtenis tydens die betoging op 27 November 2014 Foto: Nardus Engelbrecht/SAPA Ongeveer 1 000 uitlanders het Donderdagoggend aan ŉ betoging deelgeneem by die doeanegebou in Kaapstad. “Die uitlanders het met mekaar begin baklei,” het lt.kol. André Traut, woordvoerder van die polisie, gesê. “Die polisie het die betoging gemonitor.” Die polisie moes van rubberkoeëls en traangas gebruik maak om die skare te beheer. Volgens Traut is die situasie is gestabiliseer. Doeanehuis is ŉ gebou vir die departement van binnelandse sake wat asielsoekers en vlugtelinge se aansoeke hanteer.